open-index/open-wikipedia-markdown huggingface dataset:
כתר האימפריה הממלכתי

**כתר האימפריה הממלכתי** (באנגלית: **Imperial State Crown**) הוא כתר המהווה חלק מתכשיטי הכתר של הממלכה המאוחדת.

## תיאור הכתר
הכתר דומה בעיצובו לכתר אדוארד הקדוש כאשר בבסיסו של הכתר ארבעה צלבי פטה (Cross pattée) שביניהם ארבעה פרחי חבצלת (fleur-de-lis). מעל בסיס הכתר ארבע חצאי קשתות שבנקודת חיבורם מונד מוזהב ובראשו צלב. מתחת לקשתות כיפת קטיפה ששוליה מעוטרים בארמין. הכתר מעוטר ב-2,868 יהלומים, 273 פנינים, 17 אבני ספיר, 11 אבני ברקת ו-5 אבני אודם.

בכתר משובצות אבנים יקרות ידועות - בצלב שבראש הכתר משובץ ספיר שנקרא "ספיר אדוארד הקדוש", שעל פי האמונה לקוח מטבעתו של אדוארד המודה. כמו כן בחזית הכתר משובץ אודם הנסיך השחור. בחזית הכתר משובץ יהלום קולינן II המכונה גם "הכוכב הקטן של אפריקה".

בחלקו האחורי של הכתר משובץ ספיר סטוארט שמשקלו 104 קרט (20.8 גרם).

## היסטוריה ושימושים
ממוזער|ימין|כתר האימפריה הממלכתי המקורי
ממוזער|כתר האימפריה הממלכתי הנוכחי
הכתר נחבש בסיום טקס ההכתרה בעת שהמונרך החדש יוצא ממנזר וסטמינסטר - ולא במהלך טקס ההכתרה עצמו. המלכה ויקטוריה והמלך אדוארד השביעי חבשו את כתר האימפריה הממלכתי במהלך טקס ההכתרה עצמו בשל משקלו הרב של כתר אדוארד הקדוש.

המונרך נוהג לחבוש את כתר האימפריה הממלכתי בטקס פתיחת הפרלמנט השנתי. על פי המסורת, הכתר ושאר תכשיטי הכתר מוסעים לארמון בקינגהאם בכרכרה משלהם משם הם מובלים בשעה שהמלכה מגיעה בכרכרה לארמון וסטמינסטר, ומובאים אל חדר הגלימות של הארמון בו לובשת המלכה את הגלימה ואת הכתר.

כתר האימפריה הנוכחי הוא כתר שיוצר עבור הכתרת ג'ורג' השישי בשנת 1937. הכתר יוצר על ידי חברת היהלומנים ג'ררד ושות' והוא העתק מדויק של כתר האימפריה הממלכתי שיוצר עבור המלכה ויקטוריה - אולם קל יותר במשקלו ויותר נוח ללבישה.

הן כתר האימפריה הממלכתי והן שרידי הכתר המקורי בו עשתה שימוש המלכה ויקטוריה, שמורים בבית התכשיטים שבמצודת לונדון.

## קישורים חיצוניים

קטגוריה:תכשיטי הכתר של הממלכה המאוחדת
האימפריה הממלכתי
יום הסקייטבורד

שמאל|ממוזער|250px|סמל יום הסקייטבורד
[שמאל|ממוזער|250px|ג'ימי בטריק סקייטבורד ב[גן סאקר בירושלים]]
**יום הסקייטבורד** (באנגלית **Go Skateboarding Day**) הוא יום חג מוכר באופן לא רשמי של גולשי הסקייטבורד ברחבי העולם. יום הסקייטבורד נחגג מדי שנה בתאריך ה-21 ביוני. ה-21 ביוני נבחר בהיותו "היום הארוך בשנה" והיום הראשון הרשמי של תחילת הקיץ בחצי הכדור הצפוני. 

את הרעיון ליום הסקייטבורד הגתה ההתאחדות הבינלאומית של חברות הסקייטבורד, (באנגלית: International Association of Skateboard Companies; IASC). זהו ארגון ללא כוונת רווח שנוסד בשנת 1994 בארצות הברית על ידי חברות יצרני סקייטבורד, מוכרים של ציוד סקייטבורד, סקייטפארקים, מתכנני סקייטפארקים ומארגני תחרויות בתחום. 

מטרת הארגון לייצג את תעשיית הסקייטבורד, לקדם את גלישת הסקייטבורד, להגדיל את מספר הגולשים והלימוד של הסקייטבורדינג. הארגון פועל להכרה בזכות לגלוש בסקייטבורד וליצירה של מקומות מתאימים לגלישה (בארצות הברית).

היוזמה ליום הסקייטבורד הייתה לעודד צעירים לפעילות ספורט בכלל וסקייטבורדינג בפרט ולעודד גולשי סקייטבורד ברחבי העולם לצאת לגלוש, להשתתף בתחרויות ולקדם באופן כללי את השימוש בסקייטבורד. באנגלית Go Skateboarding בא כהתרסה לתמרור ולציווי No Skateboarding: גלוש בסקייטבורד בניגוד לציווי לא סקייטבורד. 

יום הסקייטבורד צוין לראשונה בשנת 2004 ומאז משמש הזדמנות לחגיגה ועריכת אירועים בתחום הסקייטבורד. יום הסקייטבורד מתקיים גם בישראל ביוזמות של חברות וחנויות סקייטבורד ובהשתתפות גולשים רבים.

## קישורים חיצוניים
* 
* הכרזה על יום הסקייטבורד 
* דף הבית של יום הסקייטבורד 
* כתבה בטראנסוורלד סקייטבורדינג לרגל יום הסקייטבורד 2008 
* איגוד הסקייטבורד הבינלאומי 
* יום הסקייטבורד באתר אבאוט דוט קום 
* יום הסקייטבורד באתר כתב העת סקייטבורדינג מגזין 

## הערות שוליים

קטגוריה:ספורט אתגרי
קטגוריה:סקייטבורדינג
סקייטבורד
הכתר האימפריאלי של הודו

[ממוזער|דגל [המשנה למלך של הודו המציג את הכתר האימפריאלי של הודו מעל סמל מסדר כוכב הודו]]
ממוזער|הכתר האימפריאלי של הודו 
**הכתר האימפריאלי של הודו** (באנגלית: **Imperial Crown of India**) היה הכתר של קיסרי הודו במהלך השלטון הבריטי בהודו הבריטית. הכתר נשמר עם יתר תכשיטי הכתר של הממלכה המאוחדת אולם אינו מהווה חלק מהם.

## היסטוריה
הכתר נוצר עבור המלך ג'ורג' החמישי, קיסר הודו, עבור הדורבר דלהי של 1911. הצורך בהכנת הכתר לאירוע מקורו בחוק הבריטי האוסר על הוצאת תכשיטי הכתר הבריטי משטחי הממלכה המאוחדת.

המלך ג'ורג' החמישי ורעייתו, המלכה מרי, נסעו לדלהי לטקסי הדורבר על מנת לחגוג את הכרתם כקיסרי הודו בפני כל נסיכי הודו. המלך לא הוכתר כקיסר במהלך הטקס עצמו משום שהארכיבישוף מקנטרברי סבר שאין זה ראוי לערוך טקס נוצרי (טקס ההכתרה) במדינה שאינה נוצרית, ולכן ההכתרה נערכה באנגליה, והמלך נכנס אל הטקס כשהוא חובש את הכתר על ראשו.

מאז אירוע זה לא נעשה שימוש בכתר, והוא מוצג בבית התכשיטים שבמצודת לונדון.

## תיאור הכתר
הכתר נוצר על ידי חברת היהלומים ג'ררד ושות' בעלות של 60,000 ליש"ט. משקלו של הכתר 970 גרם, ומשובצים בו אבנים יקרות מסוג ירקן, רובי, ספיר ו-6,100 יהלומים.

הכתר עוצב בדומה ליתר כתרי הממלכה המאוחדת - בבסיס הכתר ארבעה צלבי פאטה שביניהם ארבעה פרחי חבצלת. מעל הבסיס שמונה חצאי קשתות (בניגוד לארבעת חצאי הקשתות שביתר הכתרים) שבראשם צלב, הפונה ישירות מעלה (בשונה מיתר כתרי אנגליה בהם הצלב נוטה אחורנית).

## קישורים חיצוניים

*תיאור הכתר באתר לונדון אונליין
*ההיסטוריה של הכתר וצילומי הכתר

קטגוריה:תכשיטי הכתר של הממלכה המאוחדת
הודו
קטגוריה:הודו הבריטית
הכתר הממלכתי של ג'ורג' הרביעי

[ממוזער|250px|הכתר הממלכתי של ג'ורג' הרביעי על ראשה של המלכה אלכסנדרה (במרכז), רעייתו של המלך [אדוארד השביעי, מלך הממלכה המאוחדת|אדוארד השביעי. לצידה בנותיה - לואיז וויקטוריה.]]
**הכתר הממלכתי של ג'ורג' הרביעי** (באנגלית: **George IV State Diadem**) הוא כתר המהווה חלק מתכשיטי הכתר של הממלכה המאוחדת.

## היסטוריה
הכתר יוצר בשנת 1820 על ידי חברת התכשיטנים רנדל וברידג' לטקס ההכתרה של המלך ג'ורג' הרביעי.

בכתר שובצו 1,333 יהלומים במשקל של 325.75 קרט (65.15 גרם), ו-169 פנינים. עיטורי הכתר כוללים שושנים, קוץ ותלתן - סמלי אנגליה, סקוטלנד ואירלנד.

בכתר נעשה שימוש במהלך תהלוכת ההכתרה של המלכה ויקטוריה ובתהלוכת ההכתרה של המלכה אליזבת השנייה. אליזבת השנייה השתמשה בו מספר פעמים במהלך טקס פתיחת הפרלמנט וכן צוירה כשבראשה כתר זה על ידי רפאל מקלוף - ציור המופיע על מטבעות מדינות חבר העמים הבריטי ובהן קנדה, אוסטרליה, ברמודה, הונג קונג, הונדורס הבריטית, טרינידד וטובגו, ברבדוס, אנגווילה, סאבא, סנט קיטס ונוויס, אנטיגואה, גוינה הבריטית, איי הבתולה הבריטיים, מאוריציוס, רודזיה הדרומית, קפריסין, פיג'י, בליז, הבהאמס, מלטה, וג'מייקה ועל בולי דואר של הממלכה המאוחדת.

## קישורים חיצוניים

קטגוריה:תכשיטי הכתר של הממלכה המאוחדת
אלתר חנוך הניך ליבוביץ

**אלתר חנוך הניך ליבוביץ** (תרע"ח, 2 ביוני 1918 - י' בניסן תשס"ח, 15 באפריל 2008) היה ראש ישיבת רבי ישראל מאיר הכהן ("ישיבת חפץ חיים") בארצות הברית.

## קורותיו
נולד בסולצ'ניק, עיירה קרובה לגבול ליטא-פולין, בקרבת קובנה. בנו היחיד של הרב דוד ליבוביץ. משפחתו היגרה לארצות הברית בשנת 1928 שם אביו יסד את הישיבה ב-1933 וקרא לה על שם החפץ חיים שנפטר באותה שנה.

לאחר פטירת אביו, בשנת 1941, החליף אותו בראשות הישיבה, למרות גילו הצעיר (23). את רוב חייו השקיע בבנייה והרחבה של הישיבה, שלימים הפכה לאחד מעמודי התווך של היהדות האורתודוקסית באמריקה. הוא עודד את תלמידיו לפתוח סניפים לישיבה ברחבי ארצות הברית, בירושלים ובקנדה. בנוסף נפתחו שלושה בתי ספר לבנות ברוח הישיבה, וישיבת "נחלת ישראל יצחק" (בעבר "זיכרון דוד") ברמת בית שמש, שייסד הרב הלל וואקסמאן.

היה נשוי לפשה, בתו של הרב אברהם חיים טרופ – בנו של הרב נפתלי טרופ וחתנו של הרב יעקב משה ספיר. לזוג לא היו ילדים. לאחר פטירתה, בשנת 2002, נישא בשנית לדניאלה.

## מספריו
* **חידושי הלב** - חידושים על פרשת השבוע ברוח תנועת המוסר שערך תלמידו המובהק הרב בנימין לובאן.
* **ספר ברכת דוד** (על-שם אביו) - על סוגיות הש"ס במסכתות הנלמדות בישיבה: יבמות, כתובות, נדרים, גיטין, קידושין, בבא קמא, בבא מציעא, בבא בתרא
* **ספר תפארת דוד** (על-שם אביו) - על דרך הלימוד בישיבה.

## מתלמידיו
*הרב ברוך חייט
*הרב אליקים רוזנבלט
*הרב חיים דוב אלטוסקי
*הרב ישעיה קאהן
*הרב דוד הריס 

## קישורים חיצוניים
* מאמר על ר' הנוך בעיתון Jewish Press (אנגלית)
* סרט מהחתונה שלו, Google Video
* 
* 

קטגוריה:יהודים שהיגרו מפולין לארצות הברית
קטגוריה:רבנים חרדים אמריקאים
קטגוריה:ראשי ישיבה אמריקאים
קטגוריה:משפחת החפץ חיים
קטגוריה:משפחת טרופ
קטגוריה:משפחת ספיר
קטגוריה:אמריקאים שנולדו ב-1918
קטגוריה:אמריקאים שנפטרו ב-2008
דגל סאבא

**[[דגל]] [[סאבא]]** אומץ רשמית ב-6 בדצמבר 1985 (היום הלאומי של האי סאבא). הדגל נבחר מתוך 130 הצעות שהוגשה לוועדה שהוקמה לצורך בחירת הדגל.

## היסטוריה
באי נעשה שימוש בדגל הולנד החל משנת 1816 עת בו עבר האי לריבונות הולנד.
בשנת 1983 הפך האי סאבא לחלק מהאנטילים ההולנדיים ונעשה שימוש בדגל האנטילים ההולנדיים. ב-15 באוקטובר 1984 החליטה מועצת האי על הקמת ועדה שתבחן את נושא הדגל, הסמל וההמנון של האי. אספת האי קיבלה את ההצעה ב-18 בפברואר 1985 והוועדה חלה לפעול ב-1 במרץ 1985. בראשות הוועדה ישב ויל ג'ונסון, וחברי הוועדה היו פרנק האסל, פטסי ג'ונסון ושירלי סמית'. 130 הצעות הוגשו לוועדה מהן נבחר דגל בעיצובו של אדמונד ג'ונסון בן ה-18 תוב האי.

הדגל הונף לראשונה ב-6 בדצמבר 1985.

## תיאור הדגל
יחס הדגל הוא 2:3. בחלקו העליון של הדגל שני משולשים אדומים האחד בקצה השמאלי העליון והאחד בקצה הימני העליון, ובחלקו התחתון של הדגל שני משולשים כחולים - האחד בקצה הימני התחתון והשני בקצה השמאלי התחתון (דבר היוצר מעוין לבן במרכז הדגל). במרכז הדגל כוכב זהוב בן חמישה קצוות. הכוכב מסמל את האי סאבא, וצבעו מסמל שהאי יקר לתושביו, וכן את העושר של יופיו של האי, ואת התקווה לעתיד האי.

הצבעים כחול, לבן ואדום מסמלים את הקשר להולנד ולאנטילים ההולנדיים. כמו כן הלבן מסמל שלום וחברות, האדום אחדות ואומץ, והכחול - את הים שמקיף את האי ואת השמיים (והאל שיצר את האי).

## קישורים חיצוניים

* 

קטגוריה:סאבא
קטגוריה:האנטילים ההולנדיים
סאבא
סאבא
סאבא
סאבא
מרקורי (מגזין)

שמאל|ממוזער|250px|השער של גיליון 2, נובמבר 2007
מגזין **מרקורי** היה ירחון לסיפורים קצרים של מדע בדיוני שראה אור בישראל בין השנים 2007 ל-2009. המגזין פרסם כארבעים עד חמישים עמודים של סיפורים קצרים מדי חודש (כשישה עד שבעה סיפורים), יחד עם טורים ומאמרים על דמויות מיתולוגיות, שאלות קוראים והמלצות ספרים. המגזין הוקדש רובו ככולו לסיפורים, טורים ומאמרי תוכן ולא נהג לפרסם כתבות הווי או ראיונות וסיקורים.

הגיליון הראשון של מרקורי יצא לקראת פסטיבל אייקון 2007, והכיל סיפורים מפרי עטם של מייק רזניק, ברוס הולנד רוג'רס, עידו גנדל ואחרים. מאז הופיעו במגזין גם שמות ידועים אחרים כגון ננסי קרס, אורסון סקוט קארד, לארי ניבן ופול אנדרסון. כמו כן, מספר כותבים ישראליים זכו להופעת הבכורה שלהם במגזין.

בתחילת שנת 2009 הודיע מגזין מרקורי על יציאה לפגרה שאינה מוגבלת בזמן, הודעה שהגיעה לאחר עיכוב ביציאת הגיליון האחרון והיוותה למעשה הודעה על הפסקת פעילות. הגיליון האחרון יצא לאור במרץ 2009 וכלל כמה סיפורים שהמוטיב המחבר ביניהם היה געגועים לעבר ומסע בזמן.
בין הסיבות להפסקת פעילות כתב העת נמנים ככל הנראה המשבר הכלכלי העולמי שככל הנראה עצר או עיכב תוכניות למכירה של המגזין, ומיעוט קוראים. במקביל נשמעה ביקורת על חוסר שיתוף פעולה מצד מוסדות קהילת חובבי המדע הבדיוני, שנמנעו מלהתערב ולסייע למגזין להגיע לקהל קוראים נרחב יותר מבעוד מועד, ובכך אפשרו את סגירתו.

## מוטיבים
למרות שלא ניתנה הכרזה פומבית למדיניות כזו על ידי המערכת, אחדים מהגליונות השונים נושאים מוטיבים מוגדרים. גיליון 3, למשל, עוסק בספינות דור הנמצאות במסען במשך מאות שנים, גיליון 8 עוסק בהיסטוריה העתידית של המאה העשרים ואחת וגיליון אחת עשרה עוסק בהתחלות חדשות. גיליון 13, שהיה הגיליון המסכם, התאפיין כאמור בטון מלנכולי ונוסטלגי.

## קישורים חיצוניים
* מרקורי - אתר הבית
## הערות שוליים

קטגוריה:כתבי עת לספרות ספקולטיבית
מייק רזניק

**מייק דיאמונד רזניק** (באנגלית: **Michael Diamond Resnick**; 5 במרץ 1942 – 9 בינואר 2020) היה סופר יהודי-אמריקאי, שכתב בעיקר ספרי וסיפורי מדע בדיוני. זכה בחמישה פרסי הוגו ופרס נבולה אחד. כמו כן היה עורך האתר "היקום של ג'ים בין".

נולד בשיקגו ונפטר ב-9 בינואר 2020.

## כתיבתו
רבים מסיפוריו עסקו בנושאים או בדמויות יהודיות. בין השאר:
* **Approaching Sixty**, סיפור שנכתב ביחד עם בארי מלצברג והופיע כחלק מהספר "Kabbalah: The Book of Wisdom", שבעריכת ג'ק דן (*Jack Dann*) ואד קריימר (*Ed Kramer*)
* **The Branch**, שיצא לאור בהוצאת סיגנט (*Signet*) ב-1984
* **The Gefilte Fish Girl**, שיצא לאור בגיליון אפריל 1997 של המגזין F&SF
* **The Kemosabee**, שהופיע ב-1994 באנתולוגיה *Tales from the Great Turtle*, שבעריכת פייר אנתוני וריצ'רד גיליאם
* **Mrs. Hood Unloads**, שהופיע ב-1991 בספר The Fantastic Adventures of Robin Hood, שבעריכת מייק רזניק עצמו, בהוצאת סיגנט (*Signet*)
* **The Shiksa**, שנכתב ביחד עם לורנס שימל כחלק מהאנתולוגיה Ancient Enchantresses שבעריכת קתלין מסי - פרץ' שיצאה לאור ב-1995 בהוצאת DAW
* **The Trials and Tribulations of Myron Blumberg**, שהופיע במגזין "גלקסי" ב-1994
* **Before the Beginning**, שנכתב בשיתוף עם הארי טרטלדוב כחלק מהאנתולוגיה *FutureShocks* שנערכה על ידי לו אנדרס ויצאה לאור בהוצאת Roc, בשנת 2006

כמו כן, יצירות שלו פורסמו בעברית, באתרי האינטרנט השונים ובכתבי עת העוסקים בסיפורים קצרים. כמו כן, פורסמה בעברית אנתולוגיה בעריכתו, "לוחמים חלופיים".

## קישורים חיצוניים

* 

## הערות שוליים

קטגוריה:אמריקאים ילידי אילינוי
קטגוריה:סופרי מדע בדיוני אמריקאים
קטגוריה:סופרי מדע בדיוני יהודים
קטגוריה:סופרים ויוצרים זוכי פרס הוגו
קטגוריה:סופרים ויוצרים זוכי פרס נבולה
קטגוריה:סופרים יהודים אמריקאים
קטגוריה:בוגרי אוניברסיטת שיקגו
קטגוריה:שיקגו: אישים
קטגוריה:אמריקאים שנולדו ב-1942
קטגוריה:אמריקאים שנפטרו ב-2020
מכון נסיעה

**מכון נסיעה**, הממותג בשם **נסיעה** (**Nesiya**), ארגן מלכ"ר תוכניות חינוכיות לבני נוער אמריקאיים וישראלים בישראל ובארצות הברית. מכון נסיעה נוסד ב-1985 ובמהלך השנים השתתפו יותר מ-2,500 צעירים אמריקאים וישראלים בתוכניות הארגון. מכון נסיעה נתמך על ידי תורמים פרטים וקרנות המקדמות חינוך יהודי.

מטרתו של הארגון היו:
:"לבנות קהילה רבגונית הבנויה על יצירת קשרים אישיים בין יהודים מרקעים וממקומות שונים. אנו רואים בהכרת היהדות על כל גווניה בסיס ותנאי ליצירת חיים יהודיים עשירים ותוססים. המפגש הבין-תרבותי בין ישראלים ואמריקאים מרקעים חברתיים, דתיים וסוציו-אקונומיים שונים, מרחיב את עולמו האישי של כל משתתף ומשתתפת, פותח פתח להעצמה אישית ומעשיר את חיי קהילת המשתתפים. התוכנית מפתחת אצל החניכים זהות אישית וחברתית, מקנה כלים לתקשורת בינאישית ויכולת ביטוי עצמי ומחזקת את המודעות והאחריות החברתית."

## תוכניות נסיעה
לנסיעה שלושה מיזמים מרכזיים: "התוכנית השנתית", "תוכנית הקיץ" ו"סמינר חורף":
***התוכנית השנתית** היא תוכנית התנדבות במהלך שנת לימודים אחת, כוללת התנדבות קבוצתית פעם בשבוע, לימוד ב"בית מדרש" פעם בחודש, ורצף של שבתונים. קיימות קבוצות התנדבות בירושלים, תל אביב, בית שאן, אשדוד ובאר-שבע. רבים מן המשתתפים באים לתוכנית כחלק מפרויקט מחויבות אישית ואחרים משתתפים כהמשך של תוכניות נסיעה אחרות. המשתתפים מתנדבים במרכז קשישים 'נווה הורים', מועדוניות בירושלים, אשדוד ובאר שבע, מוזיאון ישראל, שכן טוב, בית הגלגלים וגופים נוספים. ב"בית מדרש" לומדים חברי הקבוצה בעזרת לימוד טקסטים (מסורתיים ועכשוויים) וסדנאות אומנות. בשבתות, עוסקים בעניינים חברתיים הקשורים לנושא המרכזי בו עסקו כל הקבוצות ב"בתי מדרש" ושמים דגש על איך לבלות שבת ביחד בקהילה פלורליסטית.
***תוכנית הקיץ** היא תוכנית אינטסיבית שאורכה שישה שבועות לנערים ונערות בגילאי 16-18. במהלכה המשתתפים בונים ביחד קהילה תוך כדי מפגשים תרבותיים בין אמריקאים לישראלים ובין זרמים שונים ביהדות. התוכנית כוללת סדנאות אומנות, התנדבות, לימוד טקסט יצירתי (כמו בתוכנית השנתית) וטיולים ברחבי הארץ.
***סמינר חורף** הוא שבוע של סדנאות אמנות ולימוד טקסטים בארצות הברית שבו משתתפים הבוגרים מתוכנית הקיץ מארצות הברית ומהארץ. מטרת התוכנית היא להמשיך את חוויית הקיץ ולספק הזדמנויות למנהיגות שדרכן הבוגרים לומדים איך ליישם את מה שלמדו בתוכניות נסיעה בחייהם האישיים.
בשנים האחרונות הוא חדל להתקיים, ואין לו אזכור ברשם העמותות או באתרים אחרים בהם מתפרסמות פעולות של מכונים כאלה.

## קישורים חיצוניים
* 
* 
*מחקר (באנגלית) על בוגרי נסיעה ובוגרים מתוכניות קיץ חינוכיות אחרות.

## הערות שוליים

קטגוריה:ארגוני עזרה
משפט בדלתיים סגורות

**דיון בדלתיים סגורות** הוא דיון המתנהל בבית משפט או בפני ועדת חקירה ללא נוכחות קהל.

אחד מעקרונות המשפט קובע שעל הליך שיפוטי להיות פומבי, כדי שהצדק לא רק ייעשה, אלא גם ייראה. בישראל מיושם עיקרון זה באמצעות  של חוק בתי המשפט. חרף עיקרון זה, בנסיבות מסוימות החוק מאפשר ניהול משפט, חלקו או כולו, ללא נוכחות קהל, ובלשון ציורית יותר – בדלתיים סגורות. הנסיבות בהן ינוהל דיון בדלתיים סגורות בישראל מפורטות בסעיף 68(ב) של חוק בתי המשפט וכוללות:
* שמירה על ביטחון המדינה;
* מניעת פגיעה ביחסי החוץ של המדינה;
* הגנה על המוסר;
* הגנה על עניינו של קטין או חסר ישע כהגדרתו ב לחוק העונשין, תשל"ז-1977;
* הגנה על עניינו של מתלונן או נאשם בעבירת מין או בעבירה על פי החוק למניעת הטרדה מינית, תשנ"ח-1998;
* הדיון הפומבי עלול להרתיע עד מלהעיד עדות חופשית או מלהעיד בכלל;
* הגנה על סוד מסחרי.

תוכן הדיונים המתנהלים בדלתיים סגורות אסור לפרסום ללא אישור בית המשפט. אמצעי התקשורת מבקרים לעיתים קרובות החלטות בהן נסגרות דלתותיו של בית המשפט ובמיוחד כשמדובר בהחלטות גורפות, כמו ההחלטה לאסור פרסום מדיוני בתי משפט למשפחה.

גם כאשר המשפט נערך בדלתיים סגורות, פסק הדין הניתן בו מתפרסם (לעיתים תוך מחיקת פרטים מסוימים, כגון פרטים מזהים). נשיא בית הדין הארצי לעבודה, סטיב אדלר, עמד על יתרונה של דרך זו, בעת דיון בתביעה שעניינה הטרדה מינית:
:בבואנו לאזן את עקרונות המשפט הפומבי, ההגנה על העובדת, והמדיניות למניעת הטרדה מינית במקום העבודה, ננסה למצוא פתרון שיפגע פחות מעט ככל האפשר בזכויות הללו. בכך טמון יתרון הפתרון של איסור פרסום בתקופת ניהול המשפט והיתר פרסום לאחר מתן פסק-הדין של בית-הדין האזורי. בכך ניתנת הגנה לעובדת (וגם למואשם בהטרדה) נגד פרסום עובדות שאינן נכונות, וכן מושגת המטרה שהציבור ידע על פסקי-דין בנושא הטרדה מינית. על-פי השיטה המוצעת, הפגיעה בזכות הציבור לדעת מצטמצמת באופן זה מ"פגיעה" מוחלטת של חוסר ידיעה מוחלט לפגיעה יחסית של חוסר הידיעה בתקופת המשפט. פגיעה בציבור על ידי דחיית המידע על המשפט עד לפרסום פסק-הדין קטנה בהשוואה לנזק שייגרם למתלוננת על ידי הפרסום בעת המשפט. מניעת מידע על העדויות לפני מתן פסק-הדין תמנע את הדיווחים הסנסציוניים והבלתי מוכחים בכלי התקשורת, דיווחים שהציבור אינו לומד מהם דבר מהותי כלשהו. לעומת זאת, פרסום פסק-הדין הסופי יספק לציבור את מלוא המידע הדרוש כדי לחנך אותו ולהשפיע על התנהגותו. כמו כן, ההגנה המוענקת למתלוננת משמעותית ביותר, שכן הפגיעה הגדולה בה תתאפשר על ידי פרסום עדויות שאינן נכונות. דיווח בזמן המשפט "יאותת" לציבור שלא כדאי לאישה להגיש תובענה על הטרדה מינית, בשל ההשפלה הכרוכה בניהול המשפט, ואילו דיווח לאחר מתן פסק-הדין יראה לציבור שלא כדאי להטריד עובדת מינית.

## הערות שוליים

קטגוריה:משפט פרוצדורלי
דריו פרננדס

**דריו אסקיאל פרננדס** (בספרדית: **Dario Ezequiel Fernandez**; נולד ב-24 בספטמבר 1978 בפונטה אלטה שבארגנטינה) הוא כדורגלן עבר ארגנטינאי ששיחק בעמדת הקשר האחורי.

## קריירה
מאז הצטרף למחלקת הנוער ועד שנת 2000 היה פרננדס בספורטינג פונטה-אלטה. במהלך העונות הבאות עבר בין מספר קבוצות בארגנטינה ואף שיחק למשך חצי עונה בצ'ילה בשנת 2004. את הפריצה שלו עשה פרננדס בשנת 2005 כשעבר לקבוצת פניוניוס מליגת העל היוונית. פרננדס שיחק במדי הקבוצה 66 משחקים וכבש 6 שערים.

בשנת 2008 הגיע פרננדס לישראל וחתם לשלוש שנים בקבוצת בית"ר ירושלים, במדיה זכה בגביע המדינה. בשנת 2009 השאילה בית"ר ירושלים את פרננדס לאריס סלוניקי היוונית למשך שנה. בשנת 2010 חזר פרננדס לבית"ר ירושלים וחתם על חוזה לשלוש שנים, אך עקב סכסוך עם המאמן אורי מלמיליאן חתם לשתי עונות וחצי באלקי לרנקה תחת המאמן הישראלי יצחק שום.

בינואר 2012 חזר פרננדס לקדנציה שלישית בבית"ר ירושלים וחתם בה עד לסוף העונה. בסוף העונה האריך פרננדס את חוזהו בקבוצה. ב-31 ביולי 2013 שוחרר פרננדס מהקבוצה, לאחר עימות עם המאמן אלי כהן במחנה האימונים בברלין.

ב-7 ביולי 2013 חתם פרננדס לשתי עונות במדי הפועל חיפה, תמורת 150 אלף דולר לעונה. לאחר עונה אחת שוחרר מהמועדון והפך לשחקן חופשי.

ב-7 באוקטובר 2014 חתם פרננדס לעונה אחת בהפועל עפולה מהליגה הלאומית ובתום העונה עבר לאוליפיאקוס וולו מליגת המשנה היוונית. ב-25 ביולי 2016 הודיע פרננדס על פרישה ממשחק פעיל.

## קישורים חיצוניים

* 

קטגוריה:קשרי כדורגל ארגנטינאים
קטגוריה:כדורגלנים ארגנטינאים
קטגוריה:כדורגלני אולימפו
קטגוריה:כדורגלני קילמס אתלטיקו קלוב
קטגוריה:כדורגלני גודוי קרוס
קטגוריה:כדורגלני צ'קריטה ג'וניורס
קטגוריה:כדורגלני פאניוניוס
קטגוריה:כדורגלני בית"ר ירושלים
קטגוריה:כדורגלני אריס סלוניקי
קטגוריה:כדורגלני אלקי לרנקה
קטגוריה:כדורגלני הפועל חיפה
קטגוריה:כדורגלני הפועל עפולה
קטגוריה:כדורגלנים זרים בישראל
קטגוריה:ספורטאים ארגנטינאים בצ'ילה
קטגוריה:ספורטאים ארגנטינאים ביוון
קטגוריה:ספורטאים ארגנטינאים בישראל
קטגוריה:ספורטאים ארגנטינאים בקפריסין
קטגוריה:ארגנטינאים שנולדו ב-1978
גלובוס הריבון

ממוזער
**גלובוס הריבון** (באנגלית: **Sovereign's Orb**) הוא תכשיט מלכותי מסוג גלובוס קרוקיגר המהווה חלק מתכשיטי הכתר של הממלכה המאוחדת.

## היסטוריה ושימושים
גלובוס הריבון נוצר עבור טקס ההכתרה של המלך צ'ארלס השני בשנת 1661 ובעלות של 1,150 ליש"ט (השווים כ-130,000 ליש"ט נכון לשנת 2007).

הגלובוס חלול, עשוי זהב, וקוטרו כ-16.5 ס"מ. סביב קו המשווה של הגלובוס משובצות פנינים ואבני חן. בראש הגלובוס משובצת אבן אחלמה ועליה צלב מוזהב. הצלב מסמל את ישו ואת שלטונו על העולם

הגלובוס הוא תכשיט סמלי המסמל את תפקיד המונרך כמגן האמונה וכעומד בראש הכנסייה האנגליקנית.

במהלך טקס ההכתרה הארכיבישוף מקנטרברי נותן את הגלובוס למונרך, המחזיק אותו בידו הימנית. לאחר מכן מונח הגלובוס על המזבח למשך יתרת הטקס, והמונרך אוחז בידו הימנית את שרביט אדוארד הקדוש ובשמאלית את שרביט היושר והרחמים.

## קישורים חיצוניים
* תצלומי גלובוס הריבון
* תיאור הגלובוס באתר הרשמי

## הערות שוליים

קטגוריה:תכשיטי הכתר של הממלכה המאוחדת
קטגוריה:הכנסייה האנגליקנית
ד"ר אטקר

**ד"ר אטקר** (בגרמנית: **Dr. Oetker**) היא חברת מזון גרמנית המתמחה בייצור אבקת אפייה, עוגות, פיצות קפואות, פודינג ומוצרי חלב שונים.
## היסטוריה

החברה נוסדה בשנת 1891 על ידי ד"ר אוגוסט אטקר בבילפלד בגרמניה. ד"ר אטקר נפטר בשנת 1918, ואלמנתו נישאה לד"ר ריכרד קסלובסקי, שניהל את החברה משנת 1920 והביא לצמיחתה. בניהולו נכנסה החברה לתחומים נוספים, ובהם ספנות וייצור בירה. קסלובסקי היה חבר המפלגה הנאצית. בשנת 1937 קיבלה החברה את התואר "חברה נציונל-סוציאליסטית לדוגמה" (Nationalsozialistischer Musterbetrieb) מארגון העובדים הנאצי "חזית העבודה הגרמנית". בשנת 1938 ניתן לחברה ציון לשבח על קידום תוכנית "כוח באמצעות שמחה". קסלובסקי מת במהלך מלחמת העולם השנייה.

משנת 1944 ועד שנת 1981 ניהל את החברה רודולף אוגוסט אטקר, נכדו של המייסד, והביא את החברה לשיא צמיחתה. קודם למינויו שירת אטקר בוואפן אס אס.

החברה משתתפת בקרן לפיצוי עובדי כפייה, גוף של חברות גרמניות הנוטלות אחריות לעבודת כפייה במהלך מלחמת העולם השנייה. ב-2017 החזירה החברה ציור שככל הנראה נשדד על ידי נאצים מיהודים.

בשנת 2006 העסיקה החברה יותר מ-20,000 עובדים, ומחזורה עבר את ה-7 מיליארד אירו.

בשנת 2023 העסיקה החברה יותר מ-17,900 עובדים במעל ל-40 מדינות בשש היבשות.

## קישורים חיצוניים

* 

## הערות שוליים

קטגוריה:חברות גרמניות
קטגוריה:חברות מזון
קטגוריה:יצרני מוצרי חלב
קטגוריה:בילפלד
קטגוריה:חברות משתפות פעולה עם הנאצים
לכידת חיות

[שמאל|ממוזער|250px|לכידת [ציפורים בעזרת רשתות (איור מתוך טאקואינום סניטאטיס, המאה ה-14)]]
**[[מלכודת|לכידת]] חיות** היא פעילות ומקצוע אשר משמש לצורכי ציד - אך גם לצורכי השגת מזון, ויסות אוכלוסין, מחקר והדברה - תוך שימוש במלכודות.

לכידת בעלי חיים מתבצעת לעיתים על ידי בעלי חיים אחרים או אפילו על ידי צמחים: צמח הדיונאה מציב "מלכודות" לחרקים הנמשכים אליו, על מנת לטרוף אותם.

בקרב שיטות הלכידה השונות לצורך ניהול מזיקים, יש שיטות שנחשבות להומאניות באופן יחסי לעומתן שיטות שנחשבות לאכזריות יתר על המידה. החוק באיחוד האירופי, וברבות ממדינות ארצות-הברית, אוסר על שימוש במלכודות אכזריות כמו מלכודות רגל (Foothold Traps), ובמקומן קורא לשימוש במלכודות גוף (Body-Grip Traps), אשר הורגות את החיה באופן מידי ועל כן נחשבות להומאניות יותר. יחד עם זאת, כלל המלכודות, בין אם הן רק לוכדות ובין אם הן הורגות, מחייבות בדיקה כל 24 שעות לפחות, ותקנות הומאניות ממליצות לבדוק בתדירות גבוהה אף יותר ובמידת הצורך להשתמש במכשירי ניטור למלכודות המתריעים כאשר המלכודת מופעלת. בשל הסבל הרב שנגרם לבעלי חיים כתוצאה משימוש לקוי בשיטת לכידה, וכן הסיכון לחיות מחמד, חיות בר ובני אדם, ישנן תוכניות הסמכה ייעודיות שמכשירות אנשי מקצוע לניהול מזיקים בצורה הומאניות ובטוחה.

## מחלוקות

ארגונים להגנה על בעלי חיים טוענים כי מתן רישיונות ללכידת חיות בר פוגע בהן, גם אם הוא ניתן במשורה. בנוסף, טוענים המתנגדים למדיניות של לכידת בעלי חיים, כי הרוכשים חיות בר (קופים, תוכים וכו') כחיות מחמד, תומכים בתעשייה של לכידת חיות אלו במדינות העולם השלישי ובפגיעה קשה באקולוגיה.

## לכידת חיות בישראל
במדינת ישראל ניתנים לעיתים אישורים לאנשים פרטיים לכידת חיות בר (למשל, ללוכדי נחשים וחולדות), אך אלה מפוקחים בשל החשש לפגיעה בחיות בר. לכידה ללא רישוי מיוחד היא עבירה על החוק. מעבר לכך, קיימת בחלק מן הרשויות המקומיות מדיניות של לכידת בעלי חיים לשם ויסות אוכלוסין, במסגרתה נלכדים חתולי רחוב ומעוקרים.

רשות הטבע והגנים וגופי מחקר אחרים נוהגים ללכוד בעלי חיים על מנת לקדם את המחקר על אורחות חייהם. לבעל החיים שנלכד מוצמד משדר או אמצעי מעקב אחר ועם לכידתו, הוא מועבר, בעת הצורך, לטיפול וטרינרי.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שמירת טבע
קטגוריה:ציד
מכונית משוריינת

[ממוזער|שמאל|אמבולנס משוריין של [מגן דוד אדום]]
[ממוזער|שמאל|מכונית משוריינת ב[ארצות הברית]]
**מכונית משוריינת** היא מכונית ממוגנת בשריון מיוחד, זכוכית משוריינת ומצוידת באמצעי השרדות, אבטחה ותקשורת שנועדו להגן על הנהג והנוסעים בה, מפני התקפות העלולות להגיע מחוץ למכונית.
[ממוזער|מכונית שרד משוריינת, [סיטרואן DS5 של נשיא צרפת - פרנסואה הולנד, 2012]]
בכל העולם, מכוניות משוריינות משמשות כרכבי שרד של בכירי הממשל (כמו ראש ממשלה, נשיא מדינה) וכן אורחים רמי מעלה המגיעים לביקור. רכב משוריין המשמש כרכב שרד, מתוכנן, מיוצר בפיקוח ובהמשך גם מתוחזק על ידי הגורם האחראי על אבטחת האישים באותה מדינה.

מכוניות משוריינות משמשות להובלת מטענים יקרים, מחשש שיותקפו על ידי שודדים, כמו: כסף מזומן, אבנים יקרות, תרופות (במיוחד - תרופות נרקוטיות) ועוד. ברוב המקרים מכוניות משוריינות לצרכים כאלו נמצאות בבעלות חברות בלדרות מאובטחת, הקובעות בעצמן את תקן האבטחה של הרכבים (בישראל, חברות כמו: מודיעין אזרחי ודואר ישראל, ברינקס, 911VIP). ישנן חברות פרטיות העוסקות בהשכרת רכבים משוריינים, להסעות פרטיות, לצרכים שונים.

באזורים בהם יש סכנת טרור, כמו בשטחי יהודה ושומרון נעשה שימוש באוטובוסים ממוגני ירי.

בשל משקל המיגון ומתוך צורכי האבטחה, מכונית משוריינת נזקקת למנוע רב עוצמה, ובשל כך צריכת הדלק שלה גבוהה מאותה מכונית שאינה משוריינת., לכן עלות המכונית והתחזוקה גבוהות משל מכוניות דומות שאינן משוריינות.

לעיתים, בכירים בעולם התחתון משתמשים בכלי רכב משוריינים, מחשש שיריביהם ינסו לפגוע בהם.

## ראו גם
* רכב שרד רשמי
* זכוכית משוריינת
* פופמוביל
* רכב קרבי משוריין - רכב צבאי ייעודי בעל שריון כבד

## קישורים חיצוניים

*
* 

## הערות שוליים

קטגוריה:מכוניות
קטגוריה:כלי רכב משוריינים
בעלי גלגול חסר

[שמאל|300px|ממוזער|דגם המציג את הבדלי הגלגול בין בעלי גלגול חסר לבין [בעלי גלגול מלא.]]
**בעלי גלגול חסר** או **בעלי גלגול-למחצה** (שם מדעי: **Exopterygota'' או ''Hemipterodea**) היא קבוצה פרפליטית של חרקים המאופיינת במנגנון התפתחות המתבטא בגלגול ששלביו הם: ביצה, ממנה בוקעת נימפה, המתפתחת לבסוף לבוגר, בניגוד לבעלי גלגול מלא המתגלמים ומגיחים בוגרים. שלב הנימפה מחולק לשלבים שונים שבהם הצעיר משיל את עורו מספר פעמים עד לצורת הבוגר הסופית. תהליך השלת העור נקרא התנשלות.

שלב ההתפתחות הצעיר (הנימפה) דומה לשלב הבוגר, אך קטן ממנו וחסר כנפיים. התפתחות הצעירים מתבצעת על ידי שלבי התנשלות כאשר בכל שלב הצעיר פושט את עורו, גדל בממדיו ולעיתים אף משנה במעט את צורתו.

לבעלי גלגול-למחצה צורות מגוונת והם מחולקים ל-15 סדרות. עם זאת כיום רואים בהם קבוצה פרפליטית המחולקת ל-3 קבוצות: Exopterygota, Dictyoptera ו-Paraneoptera.

## סדרות הקבוצה
* Notoptera
* Plecoptera
* Embioptera
* Zoraptera
* צבתנאים (Dermaptera)
* חגבאים (Orthoptera)
* מקלונאים (Phasmatodea)
* תיקנאים (Blattaria)
* טרמיטים (Isoptera)
* גמלי שלמה (Mantodea)
* פסוקאים (Psocoptera)
* תריפסאים (Thysanoptera)
* כינים (Phthiraptera)
* פשפשאים (Hemiptera)
* Caloneurodea - נכחדה
*Titanoptera - נכחדה. בה הגיגאטיטאן.

## ראו גם
* על-גלגול
* בעלי גלגול מלא
* חסרי גלגול

קטגוריה:ערכים שבהם תבנית בריטניקה אינה מתאימה
קטגוריה:חרקים
קטגוריה:קבוצות פרפילטיות
ניו יורק ג'איינטס

**ניו יורק ג'איינטס** (באנגלית: **New York Giants-"הענקים"**) היא קבוצת פוטבול אמריקאית מליגת ה-NFL שבסיסה מאז 1976 בעיר מזרח רד'רפורד שבמדינת ניו ג'רזי. הקבוצה עדיין מזוהה במידה רבה עם העיר ניו יורק בה פעלה קודם לכן.

הקבוצה נוסדה והצטרפה לליגת ה-NFL ב-1925, ומאז זכתה ב-8 אליפויות, 4 מהן לפני האיחוד ב-1970, ו-4 סופרבולים. שווי הקבוצה ב-2022 הוערך על ידי מגזין פורבס בכ-6 מיליארד דולר, מה שמציב אותה במקום הרביעי מבין קבוצות ה-NFL. משפחתו של סטיב טיש נמנית עם בעלי הקבוצה.

בשנים 1983–1990 אימן את הקבוצה ביל פרסלס, ושחקנה המוביל היה שחקן ההגנה לורנס טיילור. בתקופה זו זכתה הקבוצה בסופרבול XXI בעונת 1986 ובסופרבול XXV בעונת 1990.

הניו יורק ג'איינטס זכו בסופרבול XLII שנערך בפברואר 2008, לאחר שהפתיעו את הניו אינגלנד פטריוטס, שהיו בלתי מנוצחים עד לאותו משחק, בניצחון 17–14. 

ב-5 בפברואר 2012 זכו בפעם הרביעית בסופרבול לאחר ניצחון 21–17 על ניו אינגלנד פטריוטס בסופרבול XLVI.

## קישורים חיצוניים

* 

* 

## הערות שוליים

*
קטגוריה:קבוצות NFL
קטגוריה:ניו יורק: מועדוני ספורט
קטגוריה:ניו ג'רזי: מועדוני ספורט
אנדרסון

קטגוריה:שמות פרטיים לגברים
קטגוריה:שמות משפחה
קטגוריה:שמות משפחה שוודיים
קטגוריה:שמות משפחה פטרונימיים
קטגוריה:שמות משפחה המבוססים על השם אנדריאס
ארלה פודס

250px|ממוזער|שמאל|"חמאת לורפק" תוצרת ארלה
**ארלה פודס** (בדנית: **Arla Foods**) היא קואופרטיב שמטהו נמצא בעיר אורהוס שבדנמרק. ארלה פודס היא יצרנית מוצרי החלב הגדולה בסקנדינביה. 
הקואופרטיב נוצר ב-17 באפריל 2000 בעקבות מיזוג של הקואופרטיב השוודי **ארלה** והחברה הדנית **MD Foods**. הקואופרטיב מצוי בבעלות 8,492 חקלאים בדנמרק ובשוודיה.

## פעילות בישראל
בשנת 2005, חתם הקואופרטיב על הסכם שיווק בלעדי של מוצריה בישראל עם חברת וילי פוד. המוצר העיקרי ששוק בישראל בתחילה היה "חמאת לורפק". בפועל החלה חברת וילי פוד לשווק את "חמאת לורפק" בישראל כבר ב-2002, בלי הסכם רשמי. 

בסוף שנת 2017 הסתיים החוזה של ארלה עם חברת וילי פוד ונחתם חוזה חדש עם שטראוס גרופ להפצת מוצריה בישראל.
.

## קישורים חיצוניים

* 

* 
* 

## הערות שוליים

קטגוריה:יצרני מוצרי חלב
קטגוריה:חברות מזון
קטגוריה:קואופרטיבים
שחזור (מעשה עבירה)

ממוזער | ימין | יגאל עמיר משחזר את רצח ראש הממשלה יצחק רבין, 1995במהלך חקירה משטרתית מבצעים לעיתים **שחזור** של מעשה עבירה במטרה לברר בצורה טובה יותר את פרטי הפרטים של ההתרחשויות בזירת העבירה, בשעת העבירה.

לביצוע השחזור נעזרים החוקרים בתיאורי העדים ובחוות דעת מקצועיות של מי שיכולים לתרום לפיענוח המקרה ובהם פתולוגים, מומחים לבליסטיקה, מהנדסים ועוד. השתתפותו בשחזור של מי שחשוד בביצוע העבירה יכולה לחזק את גרסתו או להחלישה ובתי משפט עשויים לקבל את השחזור כראייה מסייעת, אך השתתפות החשוד בשחזור אינה הכרחית וניתן לבצע שחזור גם בלעדיו. כדי להעביר לבית המשפט תיאור מדויק יותר של השחזור, מקובל במשטרת ישראל לצלם בווידאו את תהליך השחזור.

## קישורים חיצוניים

קטגוריה:חקירה
גשר אלכסנדר השלישי

שמאל|ממוזער|250px|גשר אלכסנדר השלישי בעת היריד העולמי של שנת 1900
**גשר אלכסנדר השלישי** (בצרפתית: **Pont Alexandre-III**) הוא גשר קשתות שנמתח מעל לנהר הסן, ומחבר את הרובע השמיני של פריז (אזור שאנז אליזה) עם הרובע השביעי (אזור מגדל אייפל והאנווליד). הגשר, שמעוטר בכרובים, נימפות וסוסים מכונפים בסגנון אר נובו בקצותיו, נחשב ל"מקושט ביותר" או "האלגנטי ביותר" בפריז. הגשר סווג כמונומנט היסטורי, והוא נכלל בתחום אתרי המורשת העולמית של פריז.

## היסטוריה
גשר אלכסנדר השלישי נבנה בין השנים 1897 ל-1900. הוא נקרא על שם הצאר אלכסנדר השלישי, שחתם עם צרפת על הברית הצרפתית-רוסית בשנת 1892. בנו של אלכסנדר, ניקולאי השני, הניח את אבן הפינה באוקטובר 1896. סגנון הבניה של הגשר הותאם לסגנונו של מוזיאון הגרנד פלה, שנבנה סמוך לקצהו של הגשר בגדה הימנית. 

מבנה הגשר נחשב לנס הנדסי של המאה ה-19 בשל היותו בנוי מקשת מתכת אחת שנפרשת לגובה שישה מטרים. עיצוב הגשר, בתכנונם של האדריכלים ז'וז'ף קסיין־ברנר (Joseph Cassien-Bernard) וגסטון קוזן (Gaston Cousin), עמד תחת פיקוח הדוק וקפדני שדאג לכך שלא יפגע במראה השאנז אליזה או האנווליד.

הגשר נבנה בידי המהנדסים ז'אן רסל (Jean Résal) ואמדה ד'אלבי (Amédée d'Alby) ונחנך בשנת 1900 במסגרת התערוכה העולמית של פריז של אותה שנה (יחד איתו נחנכו ביריד מוזיאון הגראן פאלה ומוזיאון הפטי פאלה).

## תיאור
מספר רב של פסלים עבדו על הגשר והעניקו לו את מראהו האופייני. ארבעה פסלי ברונזה מוזהבים של סמלי ניצחון מביטים אל השער, נתמכים באדני עמודים מאסיביים בני 17 מטרים, מהווים משקל נגד מאזן לקשת הרחבה, וזאת ללא מראה מונומנטלי שהיה עלול להפריע לסביבתם. אדני העמודים מעוטרים בסמלי תהילה דמויי פגסוס: בגדה הימנית "תהילת המדעים" (*Renommée des Sciences*) ו"תהילת האמנות" (*Renommée des Arts*), שניהם מעשה ידיו של עמנואל פרמייה (Frémiet); בבסיסם, פסל "צרפת בת זמננו", של גוסטב מישל ו"צרפת של שארלמאן" מעשה אלפרד לנואר (Lenoir). בגדה השמאלית "תהילת המסחר" (*Renommée du Commerce*) בידי פייר גרנה (Granet) ו"תהילת התעשייה" (*Renommée de l'Industrie*) של קלמן סטיינר (Steiner); בבסיסם פסלי "צרפת של הרנסאנס" מאת ז'יל קוטן (Coutan) ו"צרפת של לואי הארבעה-עשר" מאת לוראן אונורה מרקסט (Honoré Marqueste). את האריות פיסלו ז'יל דלו (Dalou) וז'ורז' גרדה (Gardet). במרכז הקשת ניצבים פסלי "נימפות הסן" עם מגני צרפת ומולם "נימפות הנבה" עם מגן האמפרייה הרוסית, שניהם מנחושת שרוקע על פסלים מאת ז'ורז' רסיפו (Récipon).
מרכז|ממוזער|600px|הגשר בעת שקיעה

## גלריה

Grand-palais-et-pont-Alexan.jpg|גשר אלכסנדר השלישי והגראן פאלה מאחוריו
Alex3nacht.JPG|מראה לילי של הגשר על רקע הגראן פאלה
Pont Alexandre III dsc06501.jpg|מנורות מעוטרות על גשר אלכסנדר השלישי
Avenue Nicholas II, looking towards the Dome of the Invalides, Exposition Universal, 1900, Paris, France.jpg|מבט מהגשר לכיוון כיפת האנווליד בזמן היריד העולמי של שנת 1900
Paris-Brücke-1977-6a.jpg|אחד מפסלי "הנימפות של נהר הסן" שבמרכז הגשר
Paris-Brücke-1977-3.jpg|אחד מפסלי הגשר
Pont alexander III ét Place de la Concorde.jpg|מבט אווירי על הגשר ועל כיכר הקונקורד הסמוכה אליו


## קישורים חיצוניים

* גשר אלכסנדר השלישי במאגר המידע Structurae
* גשר אלכסנדר השלישי באתר עיריית פריז
* תמונות של הגשר

קטגוריה:ערכים שבהם תבנית בריטניקה אינה מתאימה
קטגוריה:הרובע השביעי של פריז
קטגוריה:הרובע השמיני של פריז
אלכסנדר
קטגוריה:פריז: מבנים היסטוריים
קטגוריה:פריז: תערוכות עולמיות
קטגוריה:יחסי צרפת–רוסיה
דנוור ברונקוס

**דנוור ברונקוס** (באנגלית: **Denver Broncos**) היא קבוצת פוטבול אמריקאית מליגת ה-NFL שבסיסה בעיר דנוור, קולורדו. הקבוצה נוסדה ב-1960 והצטרפה לליגת ה-AFL, ב-1970 עברה הקבוצה לשחק בחטיבת ה-AFC בליגת ה-NFL בעקבות איחוד הליגות המקצועניות.

## היסטוריה
הקבוצה הוקמה על ידי בוב האוסמן שהיה בעליה של קבוצת הבייסבול דנוור ברס מליגת המשנה. האוסמן רצה לצרף את קבוצת הבייסבול לליגה הבכירה, המייג'ור ליג בייסבול, ולשם כך הרחיב את האצטדיון בו שיחקה הקבוצה לתפוסה של 34,000 מקומות. משנכשל במשימה, החליט להקים קבוצת פוטבול שתשתמש במתקן, לאחר שלא הצליח לצרף קבוצה חדשה לליגת ה-NFL היה מייסדי ליגת ה-AFL. לאחר עונה הבכורה של הקבוצה נמכרה הקבוצה יחד עם קבוצת הבייסבול, לקבוצת אנשי עסקים בראשותם של האחים ג'רלד ואלן פיפס. ב-1965 ביקשו שאר בעלי המניות למכור את הקבוצה ולהעבירה לאטלנטה, אך האחים פיפס התנגדו לכך, הם רכשו את כל שאר המניות בקבוצה ואת האצטדיון והותירה את הקבוצה בדנוור. ב-1970 עברה הקבוצה לשחק בחטיבת ה-AFC של ליגת ה-NFL בעקבות האיחוד בין ליגת ה-AFL ל-NFL. ב-1973 רשמה הקבוצה לראשונה עונה עם מאזן ניצחונות חיובי ומאז הפכה לאחת הקבוצות המצליחות בליגה. בעונת 1977 העפילה לסופרבול XII, הסופרבול הראשון בתולדותיה, בו הפסידה לדאלאס קאובויס 20-17. 

ב-1983 הצטרף לקבוצה הקוורטרבק ג'ון אלווי שהפך עד מהרה לסמלה, הוא הוביל את הברונקוס לחמישה סופרבולים, ולשתי הזכיות הראשונות בתולדותיה, סופרבול XXXII בשנת 1997 וסופרבול XXXIII בשנת 1998, לאחר הזכייה השנייה פרש ממשחק.

בתחילת 2011 מונה אלווי לסגן נשיא המועדון והמנהל המקצועי, וג'ון פוקס מונה למאמן. ב-2011 זכתה הקבוצה בראשות הבית לאחר שהקוורטרבק המחליף טים טיבו הצעיד אותה לשבעה ניצחונות, ואחר כך לניצחון בהארכה בסיבוב הראשון של הפלייאוף, עד שהודחה בהפסד לניו אינגלנד פטריוטס. בעונה הבאה שוחרר טיבו והובא הקוורטרבק הוותיק פייטון מאנינג, שחזר מפציעה. בהנהגתו זכתה הקבוצה פעם נוספת בראשות הבית. בעונת 2013 סיימה הקבוצה עם המאזן הטוב בליגה, כשמאנינג שובר את שיאי ה-NFL למסירות לטאצ'דאון ולכמות היארדים בעונה וזוכה בתואר ה-MVP של העונה, ובפלייאוף העפילה למשחק הסופרבול בו הובסה על ידי סיאטל סיהוקס. בעונת 2015 הפעילה הקבוצה בפעם השמינית בתולדותיה לסופרבול לאחר ניצחון על ניו אינגלנד פטריוטס בגמר ה-AFC. בסופרבול גברה על קרוליינה פנתרס 10-24 וזכתה בפעם השלישית באליפות הליגה.

ברוב שנות קיומה שיחקה הקבוצה במגרש ה"מייל היי". לפני עונת 1968 נמכר האצטדיון לעירייה, שמו שונה מאצטדיון הברס לאצטדיון "מייל היי" והוא עבר שיפוץ שהרחיב את מספר המקומות בו ל-51,706. בהמשך הורחב האצטדיון מספר פעמים נוספות ותכולתו גדלה ל-75,100 מקומות. כשנסגר האצטדיון ב-2001 עברה הקבוצה לשחק באצטדיונה החדש שנבנה בסמוך. כל הכרטיסים למשחקי הבית של הקבוצה נמכרו במלואם החל משנת 1970. מיקום המגרש נותן לקבוצה יתרון ביתי מובהק: כיוון שממוקם בגובה רב, מיל אמריקאי אחד מעל גובה פני הים, נפגעת יכולתם האתלטית של אלו משחקני הקבוצות היריבות שלא מורגלים לאוויר הדליל.


Denver Colorado Invesco Field at Mile High.jpg|מגרשה הביתי של הקבוצה במייל היי, מבט מבפנים
Invesco Field at Mile High.jpg|מבט מבחוץ על האצטדיון
Uso-show-john-elway-defenselink-mil.jpg|ג'ון אלווי
Peyton mannning 2015.jpg|פייטון מאנינג
The Bronco's Bronco.jpg|סוס הברונקו שמוצעד על המגרש טרם פתיחת כל משחק ביתי


## קישורים חיצוניים

* 

* 

*
קטגוריה:דנוור: מועדוני ספורט
קטגוריה:זוכי פרס ESPY: קבוצת השנה
טרמין

שמאל|ממוזער|250px|הנגינה בטרמין. האנטנה המאוזנת שולטת בעוצמת הצליל, והמאונכת בתדירותו. הנגנית בתמונה היא לידיה קאווינה, מנגניות הטרמין המובילות בעולם ואחיינית מדרגה שנייה של ממציא הכלי, לב טרמין
**טֶרֶמין** הוא כלי נגינה ממשפחת הכלים האלקטרוניים, וכלי הנגינה הראשון שהנגינה בו מבוצעת ללא מגע. הוא הומצא על ידי רוסי ממוצא יהודי, לב סרגייביץ' טרמן (רוסית: Лев Сергеевич Термен) בשנת 1919. הנגינה בכלי זה מתבצעת על ידי שינוי מרחק הידיים מזוג אנטנות המשפיע על השדה האלקטרומגנטי בסביבתן. האות מהאנטנות שולט על מתנד אלקטרוני המחולל את אות השמע אותו מעביר הטרמין למגבר ומשם לרמקולים. יד אחת שולטת בתדר האות, והשנייה בעוצמתו. גובה הידיים שולט בעוצמה, ומיקומם על ציר הימין-שמאל על גובה הצליל. חסרונו הגדול של הטרמין הוא אי-יכולתו לנגן צלילים קטועים (סטקטו).

צליליו של הטרמין יוצרים אווירה מסתורית וזרה, ומשמשים בין היתר בסצנות בסרטים המתארות חייזרים, במידה רבה בשל השימוש החלוצי שעשה בו המלחין ברנרד הרמן בפסקול שכתב לסרט אולטימטום לאדמה, בשנת 1951. הטרמין הוא גם כלי פופולרי במוזיקה מודרנית. ז'אן מישל ז'אר עשה בו שימוש נרחב באלבומו "Oxygene". הרכבי רוק רבים השתמשו בטרמין, ביניהם לד זפלין, הרולינג סטונז והרכב הרוק הפסיכדלי הברזילאי המוטנטים. חברי ההרכב פאטו פו אף חיברו שיר מחווה לממציא הכלי, לב טרמין, בו נשמעים צלילי הטרמין, וגם צילמו קליפ של השיר, בו מופיע גיטריסט ההרכב בתפקיד לב טרמין.

הטרמין משמש כיום גם כגלאי שינויים באותות החשמליים של חפצים בסביבתו ולמדידת שינויים בגודלם. חיישני הטרמין מסוגלים לקלוט שינויים של ננומטר.

בזכות היותו בעל חיישנים רגישים כל כך, הטרמין שימש לבניית מערכת המראות המהוות חלק ממכלולי הטלסקופ במצפה הכוכבים קק שבהוואי.

## קישורים חיצוניים

*סרטון ביוטיוב בו לב טרמין מציג את הכלי ומנגן עליו
* 
* 

קטגוריה:כלי נגינה אלקטרוניים
מקס ורשבסקי

ממוזער|הרב הראשי של צרפת יעקב קפלן (מימין)
מציג את סמל של האביר של לגיון הכבוד
הרב מקס ורשבסקי את ההוספיס אליסה דה שטרסבורג, 27 ביוני 1978.
**הרב מאיר שמעון בן יצחק הלוי (מקס) ורשבסקי** (4 ביולי 1925, שטרסבורג - 13 בספטמבר 2006, ירושלים) היה הרב הראשי של שטרסבורג והריין התחתון, ודמות ידועה ברזיסטאנס נגד הכיבוש הגרמני בחבל אלזס, בנוסף היה היסטוריון של יהדות אלזס.

## קורות חיים
ורשבסקי נולד בצרפת למשפחה אורתודוקסית. בזמן מלחמת העולם השנייה, היה פרטיזן. אשתו הייתה סטודנטית בפריז הכבושה.

בין השנים 1954–1948 כיהן כרבה הראשי של בישהיים, פרבר של שטרסבורג. היה מתלמידיו של הרב הראשי של שטרסבורג, הרב אברהם דויטש. בשנת 1970 מונה לרב הראשי של שטרסבורג, תפקיד שבו כיהן עד שנת 1987, שבה עלה לישראל. הוחלף על ידי הרב רנה גוטמן.

בסוף שנות ה-90 הזדהו הרב ורשבסקי ואשתו עם מפלגת השמאל הדתי מימד, והרב ורשבסקי הצטרף לארגון "רבנים לזכויות אדם". הרב ורשבסקי הוא אביו של פעיל השמאל הקיצוני מיכאל ורשבסקי.

## קישורים חיצוניים

* מקס ורשבסקי, באתר ליהדות אלזס ולורן. 
* מאמרים פרי עטו של הרב ורשבסקי, באתר ליהדות אלזס ולורן. 
* 

קטגוריה:עולים בשנות ה-1980
קטגוריה:פרטיזנים יהודים מצרפת
קטגוריה:רבנים צרפתים
קטגוריה:שטרסבורג: רבנים
קטגוריה:פעילי מפלגת מימד
קטגוריה:ישראלים שנולדו ב-1925
קטגוריה:ישראלים שנפטרו ב-2006
פילדלפיה איגלס

**פילדלפיה איגלס** (באנגלית: **Philadelphia Eagles**) היא קבוצת פוטבול אמריקאית מליגת ה-NFL שבסיסה בעיר פילדלפיה שבמדינת פנסילבניה.

## היסטוריה
הקבוצה נוסדה והצטרפה לליגת ה-NFL ב-1933, במהלך מלחמת העולם השנייה כתוצאה ממחסור בשחקנים, התאחדה הקבוצה בעונת 1943 עם יריבתה פיטסבורג סטילרס ולאחר עונה זו נפרדה ממנה. פילדלפיה זכתה בשלוש אליפויות לפני האיחוד בין ה-NFL ל-AFL ב-1970. היא העפילה חמש פעמים לסופרבול במשך שנות פעילותה, הפסידה בשתי ההופעות הראשונות, בעונת 1980 (סופרבול XV) ובעונת 2004 (סופרבול XXXIX) וזכתה באליפות בעונת 2017 (סופרבול LII). בעונת 2022 העפילה לסופרבול לאחר ניצחון על סן פרנסיסקו 49' בגמר ה-NFC והפסידה בסופרבול LVII לקנזס סיטי צ'יפס 35-38. בעונת 2024 זכתה הקבוצה בסופרבול LIX לאחר שגברה על קנזס סיטי צ'יפס 40–22.

שווי הקבוצה ב-2016 הוערך על ידי מגזין פורבס בכ-2.5 מיליארד דולר, מה שמציב אותה במקום העשירי מבין קבוצות ה-NFL.

לאיגלס בסיס אוהדים מוצק, הכרטיסים למשחקי הקבוצה נמכרים מראש עוד בטרום העונה, ורשימת ההמתנה עומדת על עשרות אלפי מבקשים. אוהדי הקבוצה התפרסמו במספר תקריות קיצוניות לאורך השנים, הכוללות השלכת חפצים למגרש, מחאות קולניות כנגד הנהלת הקבוצה ושחקניה, והתנהגות אלימה כלפי אוהדי קבוצות יריבות, לאור התנהגות זו נוסד בתוך האצטדיון בית משפט מקומי בעל סמכות לעצור, לשפוט ולהעניש אוהדים סוררים.
בשנת 2003 עברה הקבוצה לשחק באצטדיונם החדש לינקולן פייננשל פילד המונה 69,176 מושבים.

בשלב משחקי הפלייאוף של עונת 2017 הוטל ספק רב ביכולתה של הקבוצה להעפיל לסופרבול, בעיקר עקב פציעתו של הקוורטרבק הפותח קרסון וונץ, ונחשבה כאנדרדוג בחלק גדול מהמשחקים. בתגובה לכך לבשו לאחר הניצחונות חלק מחברי הקבוצה מסכות כלבים במחאה על ההמעטה ביכולותיהם.

לעומת הספקות, הקבוצה הגיעה סופרבול LII שהתרחש באצטדיון הבית של הקבוצה מינסוטה ויקינגס, ועם הקוורטרבק המחליף, שגם זכה בתואר ה-MVP, ניק פולס, היא ניצחה את הקבוצה שנחשבה הפייבוריטית המוחלטת, ניו אינגלנד פטריוטס, בתוצאה 33–41, זאת לאחר שהקבוצה ביצעה את המהלך שזכור שנים לאחר מכן כמהלך המפתח של המשחק, וזכה לכינוי Philly Special.

בעונת המשחקים 2018/19 נעצרה הקבוצה בסיבוב השני של הפלייאוף מול ניו אורלינס סיינטס בתוצאה 14–20, כאשר בשלב ה"ויילד קארד" ניצחו האיגלס בדרמטיות את השיקגו ברס בתוצאה 15–16. גם בשלב הפלייאוף בעונה זו הוביל את הקבוצה הקוורטרבק המחליף ניק פולס, לאחר פציעת הקוורטרבק הפותח קארסון וונץ.

בעונת 2019/20 הקבוצה הפסידה בסיבוב הראשון של הפלייאוף ("ויילד קארד") נגד סיאטל סיהוקס 9-17, לאחר פציעתו של הקוורטרבק הפותח של הקבוצה, קארסון וונץ, על ידי שחקן קו ההגנה, ג'יידביאון קלאוני.

בעונת 2020/21, סיימה הקבוצה במאזן של ארבעה ניצחונות, אחד עשר הפסדים ותיקו אחד, ודורגה אחרונה בבית ה־NFC המזרחי. הקבוצה הגיעה למאזן הזה לאחר שהקוורטרבק הפותח, קארסון וונץ, חווה ירידה משמעותית בביצועיו ובסופו של דבר, הוחלף על ידי הקוורטרבק הצעיר שנבחר באותה השנה בדראפט, ג'יילן הרטס. בסיום העונה פוטר המאמן שהצעיד את האיגלס לזכייה בסופרבול דאג פידרסון בשל העונה הכושלת וחילוקי דעות עם ההנהלה. ומונה במקומו ניק סריאני למאמן ראשי.

## שיר הקבוצה
### Fly Eagles Fly
לקבוצה יש שיר מסורתי וקבוע שמתנגן מיד לאחר טאצ'דאון של הקבוצה ובסיום השיר הקהל מקריא את אותיות האיגלס וחוגגים.

## קישורים חיצוניים

* 

* 
* תקציר סופרבול LII - ניו אינגלנד פטריוטס נגד פילדלפיה איגלס, באתר יוטיוב

## הערות שוליים

*
קטגוריה:קבוצות NFL
קטגוריה:פילדלפיה: מועדוני ספורט
פרבולואיד

ממוזער|250px|פרבולואיד
**פרבולואיד** הוא משטח סיבוב שנוצר מסיבוב פרבולה סביב ציר הסימטריה שלה. הוא נתון על ידי המשוואה
:  \ z = a x^2 + b y^2 

אם נחתוך את הפרבולואיד במקביל למישור xy נקבל או קבוצה ריקה או אליפסה שמשוואתה היא
: \ \left( \frac{x}{\sqrt{z/a}} \right)^2 + \left( \frac{y}{\sqrt{z/b}} \right)^2 = 1

כאשר a = b = 1 מתקבל פרבולואיד סימטרי במיוחד שניתן לתארו במספר צורות:
* אוסף של מעגלים המונחים זה מעל זה, כך שהרדיוס של המעגל המונח בגובה z הוא \ \sqrt{z}. פרבולואיד זה מציג סימטריה מעגלית (גלילית) ולכן נקרא "פרבולואיד מעגלי".
* הפרבולה z = x^2 כאשר מסובבים אותה במישור xy סביב ציר z. מסיבה זאת, פרבולואיד כזה נקרא לפעמים "פרבולה מסובבת" או "פרבולה של סיבוב".
* נפח פרבולואיד קטום הוא חצי מנפח הגליל החוסם אותו.

## פרבולואיד בעולם הפיזי
[ממוזער|250px|צלחות קול בפארק הפרפר בשכונת [רמת הנשיא (חיפה)|רמת הנשיא בחיפה]]
פָּרַבּוֹלוֹאידים מופיעים במספר מצבים פיזיים. הדוגמה הידועה ביותר היא מחזיר-אור פרבולי, העשוי ממראה או מתקן מחזיר אור אחר אשר מְרַכז אור או צורות אחרות של קרינה אלקטרומגנטית לנקודת מוקד משותפת. על פי האגדה, העיקרון של מחזיר־האור הפרבולי התגלה על ידי ארכימדס במאה ה־3 לפני הספירה, אשר בנה מראות פרבוליות כדי להגן על סירקוסאי שבסיציליה מפני הצי הרומאי, על ידי ריכוז קרני האור כדי להעלות באש את הספינות הרומיות. אלא שכיום ידוע שסיפור זה, שהופיע לראשונה בכתב במאה ה-8, אין בו ממש. העיקרון יושם גם בטלסקופים במאה ה־17. היום, ניתן למצוא מחזירי־אור פרבוליים בטלסקופים מבוססי מראות, במיקרוגל וצלחות אנטנה של הלוויין ותחנות כוח תרמו-סולאריות המבוססות על קשתות פרבוליות.

בזרקור מקור אור הנמצא במוקד של מחזיר-אור פרבולי משמש ליצירת אלומת אור חזקה בכיוון מסוים. בצלחות קול נעשה שימוש בעיקרון דומה לשם מיקוד גלי קול והובלתם למרחק גדול.

ניתן למצוא את צורת הפרבולואיד גם בפני השטח של נוזל הנמצא במְכָל ומסובב סביב הציר המרכזי. במקרה זה, הכוח הצנטריפוגלי (כוח מדומה), גורם לפני השטח של הנוזל לעלות על הקירות של המכל תוך כדי קבלת צורה של משטח פרבולואידי.

## ראו גם
* פרבולואיד היפרבולי

## קישורים חיצוניים

* 

## הערות שוליים

קטגוריה:צורות גאומטריות
קטגוריה:חתכי חרוט סימטריים
קטגוריה:גופי סיבוב
ערוץ מזה

**מזֶה** (בגאורגית: **მზე**; באופן מילולי: "השמש") הוא ערוץ טלוויזיה פרטי הממוקם בטביליסי, בירת גאורגיה. משנת 2005 הוא משדר בעיקר שידורי ספורט ובידור.

## היסטוריה
הערוץ נוסד באפריל 2003. המייסדים ובעלי הערוץ הראשונים היו הבנקאי ושר הכלכלה הגאורגי לשעבר, ואנו צ'חארטישווילי, ויצרן המלט חבר הפרלמנט, דוד בז'ואשווילי (אחיו של גלה בז'ואשווילי, שהיה באותם ימים ראש המועצה לביטחון לאומי של גאורגיה), שהצטרף בשנת 2004. כל אחד מהם החזיק ב-50% מהמניות.

במחצית הראשונה של 2005 נותר בז'ואשווילי הבעלים היחיד של הערוץ. בשנה שלאחר מכן, ב-4 בינואר 2006, הוא מכר 78% ממניותיו בערוץ לבעל המניות שהחזיק ב-100% ממניותיו של ערוץ הטלוויזיה רוסתווי 2, קיבר חלוואשי.

ביולי של אותה שנה, ירדה מן המרקע בגאורגיה, תוכנית הטוק-שואו הפופולרית "ארצ'בניס סר'וורקזה" ("על סף הבחירה"), לאחר שהתוכנית פקפקה בגרסה הרשמית של מותו של ראש ממשלת גאורגיה זוראב ז'ווניה. הסיבה הישירה להורדת התוכנית הייתה ביקורת שהעביר חבר הפרלמנט, גיגה בוקריה (כיום סגן שר החוץ של גאורגיה), ממפלגת השלטון בגאורגיה על אופן סיקורה את הפגנות האופוזיציה ביוני של אותה שנה. מנהלי הערוץ הודיעו על סגירת תוכנית הטוק-שואו, ופיטורי העורכים שעסקו בענייני פוליטיקה, עקב שינוי בפורמט השידורים של הערוץ, לדבריהם.

בקיץ 2006 מכר בז'ואשווילי את יתרת מניותיו בערוץ לחברת "גאורגיאן אינדסטריאל גרופ", וחלוואשי מכר את החזקותיו לחברת "גאוטרנס" ("GeoTrans"). כשהמטרה הייתה ליצור חברת החזקות לשני ערוצי הטלוויזיה מזה ורוסתווי 2. סכום העסקה נותר לא ידוע. העסקה, שהושלמה רק בינואר 2007, הייתה כי חלוואשי, שהיה חבר קרוב של איראקלי אוכרואשווילי, יחזיק ב-78% ממניות החברה החדשה ויתרת 22% יועברו לבעלות חברת "סאקצמנטי" שבבעלות דוד בז'ואשווילי. בתחילת 2007 אוחד ערוץ מזה עם רוסתווי 2 ותחנת הרדיו "סטריאו 1", תחת מטרייה אחת.

במרץ 2008 הודיעה קואליציה של ארגוני אופוזיציה בגאורגיה על החרמת ערוצי הטלוויזיה מזה ורוסתווי 2, בטענה כי דיווחיהן מוטות לטובת שלטונו של מיכאיל סאקשווילי בגאורגיה. לאקט זה של האופוזיציה קדמה אמירה מטעם הנהלת רוסתווי 2, כי יש להשעות את שיתוף הפעולה עם מנהיג האופוזיציה לבאן ג'צ'צ'לידזה עד שיתנצל על התבטאות מעליבות כלפי עיתונאים של התחנה.

## כיום
כיום מחזיקה "גאורגיאן אינדוסטריאל גרופ" ב-45% ממניות החברה ויתרת המניות מוחזקות על ידי קבוצת "גאומדיה" ("GeoMedia") המחזיקה גם ברוב מניותיה של רוסתווי 2. החברה רשומה באיי מרשל.

## קישורים חיצוניים
* 
* www.tvmze.piczo.com

## הערות שוליים

קטגוריה:ערוצי טלוויזיה גאורגיים
פרינגלס

**פרינגלס** (באנגלית: **Pringles**) הוא מותג של חטיפי תפוחי אדמה שפותח ויוצר על ידי פרוקטר אנד גמבל. בשנת 2012 נמכר המותג לחברת קלוגס.

## היסטוריה
לפי מסמכי רישום הפטנט, החטיף הומצא על ידי אלכסנדר ליפה ממונטגומרי, אוהיו. את המכונה ששימשה לייצור המוני של החטיף פיתח סופר המדע הבדיוני ג'ין וולף.

פרינגלס נמכרו לראשונה בארצות הברית באוקטובר 1968. החטיף לא שווק בכל רחבי ארצות הברית עד אמצע שנות ה-70. תחילה נקרא Pringle's Newfangled Potato Chips אך השם קוצר לקראת הפצתו בכל רחבי המדינה. השם "פרינגלס" הוא שמה של שדרה בפיניטאון שבאוהיו והוא נבחר על ידי החברה מתוך ספר הטלפונים של סינסינטי, בזכות היותו קליט ונעים לאוזן.

בתחילת שנות ה-90 של המאה ה-20 נמכרו גם חטיפי פרינגלס מקמח תירס, אולם מאז נמכרים תחת המותג חטיפי תפוחי אדמה בלבד.
בשנת 1997 החל תאגיד "פרוקטר אנד גמבל" בשיווק "פרינגלס" גם בישראל.

ב החל "פרינגלס", כמו מוצרים רבים אחרים, לסבול מ"שרינקפלציה", משקל כל אריזה הפך נמוך יותר אך המחיר נותר ללא שינוי.

## שיווק
חטיפי פרינגלס ידועים בשל אריזתם הייחודית - מכל גלילי העשוי קרטון עם ציפוי פנימי עשוי רדיד אלומיניום ומכסה פלסטיק המאפשר פתיחה וסגירה רב-פעמיות. אריזה זו הומצאה על ידי פרדריק (פרד) באור, כימאי וטכנאי אחסון מזון, שהועסק על ידי פרוקטר אנד גמבל במחקר ופיתוח ובבקרת איכות. בשוק ישנן אריזות בגדלים שונים, בין 23 ל-181 גרם. באור היה כה גאה באריזה עד שציווה כי לאחר מותו גופתו תישרף והאפר יוטמן במכל פרינגלס, וכך אכן נעשה.

בניגוד לחטיפי תפוחי אדמה אחרים המיוצרים מפיסות שלמות של תפוחי אדמה, פרינגלס מיוצרים מעיסה המבוססת על תפוחי אדמה טחונים ומיובשים, הנדחסת ומעוצבת באמצעות מכונה מתאימה. לכן בארצות הברית הם מכונים potato crisps ולא potato chips (אף שבשיח היומיומי מקובל להתייחס גם אליהם כ"צ'יפס"). הצ'יפס מיוצרים בגודל אחיד ובצורה אחידה - של מעין פרבולואיד היפרבולי, כך שניתן לאורזם בצפיפות זה על גבי זה במכל הגלילי, ואין צורך בשקית כמקובל בחטיפי תפוחי אדמה אחרים. החטיף מיוצר במספר רב של טעמים, ומדי פעם נמכרים גם טעמים מיוחדים במהדורות מוגבלות.

הלוגו של החטיף הוא ציור של גבר בעל שפם עבות ופוני מסורק עם שביל באמצע הידוע בשם "ג'וליוס פרינגלס". עד 2002 היו לדמות זו גבות, ועניבת הפרפר שלו הכילה את שם המוצר. אז בוצע עיצוב מחדש של פני האריזה כחלק ממהלך של מיתוג מחדש. מאותה שנה ועד לשנת 2020 לאיש לא היו גבות ושם המוצר הופיע תחתיו ולא על גבי העניבה. משנת 2020 יש לאיש גבות, ומשנת 2021 מופיע שוב שם המוצר על עניבתו.

החטיף נמכר ביותר מ-50 מדינות. בארצות הברית משווק תחת הסיסמה "Everything Pops with Pringles" ובמדינות אחרות תחת הסיסמה "Once you pop, you can't stop". השוק העיקרי של החטיף הוא השוק האירופאי, וסך מכירותיו השנתיות עלה על מיליארד דולר כבר בשנת 2001.

## ראו גם
תפוצ'יפס

## קישורים חיצוניים

* 

## הערות שוליים

קטגוריה:חטיפים
קטגוריה:מאכלי תפוח אדמה
קטגוריה:מותגי מזון
קטגוריה:פרוקטר אנד גמבל